Zmluva o udržiavaní núdzových zásob ropných výrobkov č. ....

uzatvorená podľa § 269 ods. 2 zák. č. 513/1991 Zb. Obchodný zákonník v znení neskorších predpisov a podľa § 8 ods. 2 a nasl. zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov

1. medzi:
2. **Agentúra pre núdzové zásoby ropy a ropných výrobkov**, so sídlom: Trnavská cesta 100, 821 01 Bratislava, Slovenská republika, IČO: 45 741 662, zapísaná v Registri záujmových združení právnických osôb, ktoré vedie Okresný úrad Bratislava, registračné číslo: ObU-BA-OVVS2-2013/55076 (ďalej len „**Agentúra**“), a
3. **.......................**, so sídlom: ............................., IČO: ......................, zapísaná v obchodnom registri ..............................., oddiel: ............., vložka č.: ........... (ďalej len „**Skladovateľ**“)[[1]](#footnote-2);
4. (Agentúra a Skladovateľ spoločne ako „**Zmluvné strany**” a každý z nich samostatne ako „**Zmluvná strana**“).

Úvodné ustanovenia

1. Za účelom zabezpečenia udržiavania núdzových zásob ropných výrobkov vo vlastníctve Skladovateľa podľa § 8 ods. 2 zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov (ďalej len „**Zákon o núdzových zásobách**“) sa Zmluvné strany dohodli na uzatvorení tejto Zmluvy o udržiavaní núdzových zásob ropných výrobkov (ďalej len „**Zmluva**").
2. Zmluva vymedzuje podmienky udržiavania ropných výrobkov a príslušné práva a povinnosti Agentúry a Skladovateľa spojené s udržiavaním ropných výrobkov, ktoré sú vo vlastníctve Skladovateľa v zmysle § 8 ods. 2 Zákona o núdzových zásobách .
3. Udržiavaním ropných výrobkov sa pre účely tejto Zmluvy a v súlade s § 2 písm. g) bod 1 Zákona o núdzových zásobách rozumie ich skladovanie a ochraňovanie, pričom ochraňovaním ropných výrobkov sa rozumie najmä zabezpečenie ich kvalitatívnych a kvantitatívnych parametrov.
4. Predmet Zmluvy
   1. Predmetom tejto Zmluvy je záväzok Skladovateľa za podmienok určených v tejto Zmluve udržiavať v prospech Agentúry v skladovacích zariadeniach spĺňajúcich podmienky Zákona o núdzových zásobách (tak ako sú definované nižšie v bode 1.9) zásoby *automobilového benzínu*/*motorovej nafty[[2]](#footnote-3)* v množstve ..............[[3]](#footnote-4) m3 (ďalej len „**Zásoby RV**“), ktoré je vo vlastníctve Skladovateľa v zmysle § 8 ods. 2 Zákona o núdzových zásobách, a záväzok Agentúry zaplatiť Skladovateľovi za udržiavanie predmetného množstva Zásob RV odplatu v zmysle tejto Zmluvy.
   2. Zmluvné strany berú na vedomie, že Zásoby RV udržiavané podľa tejto Zmluvy sú vo vlastníctve Skladovateľa, pričom tieto nesmie Skladovateľ nijako zaťažiť právami v prospech tretích osôb. Predmetom tejto Zmluvy je aj záväzok Skladovateľa použiť, za podmienok stanovených touto Zmluvou, Agentúrou určené množstvo Zásob RV (i) podľa pokynu Agentúry a (ii) v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách.
   3. Zmluvné strany berú na vedomie a súhlasia, že Zásoby RV udržiavané v zmysle tejto Zmluvy Skladovateľom predstavujú núdzové zásoby ropných výrobkov v zmysle Zákona o núdzových zásobách.
   4. Zásoby RV udržiavané Skladovateľom podľa tejto Zmluvy sú udržiavané v kvalite podľa technickej normy: *benzín automobilový, kvalita: STN EN 228 / alebo nafta motorová, kvalita: NM tr. F, STN EN 590[[4]](#footnote-5)*.
   5. Skladovateľ sa za podmienok tejto Zmluvy zaväzuje udržiavať Zmluvou dohodnuté množstvo Zásob RV; Agentúra má v prípade stavu ropnej núdze právo rozhodnúť o konkrétnych množstvách udržiavaných Zásob RV, ktoré budú Agentúrou určené na použitie za podmienok stanovených touto Zmluvou.
   6. Zmluvné strany sa dohodli, že Zásoby RV budú v súlade s touto Zmluvou skladované na území Slovenskej republiky, príp. v inom členskom štáte, s ktorým má Slovenská republika uzatvorenú medzivládnu dohodu o skladovaní núdzových Zásob RV, a to v skladovacích zariadeniach Skladovateľa[[5]](#footnote-6) v lokalitách .......................[[6]](#footnote-7), ktoré budú spĺňať požiadavky podľa tejto Zmluvy a príslušných právnych predpisov (ďalej len „**Skladovacie zariadenia**“). Skladovateľ vyhlasuje, že skladovacie zariadenia, v ktorých sa skladujú Zásoby RV podľa tejto Zmluvy zodpovedajú požiadavkám Zákona o núdzových zásobách a má k nim vlastnícke právo, právo nájmu alebo iné právo užívania, čo je povinný kedykoľvek na požiadanie preukázať Agentúre.
   7. Zmluvné strany sa dohodli a berú na vedomie, že v prípadoch, ak sa majú v zmysle tejto Zmluvy Zásoby RV použiť podľa pokynu Agentúry a v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách, takéto použitie Zásob RV sa uskutoční v súlade s článkom 4 tejto Zmluvy.
5. Práva a povinnosti Skladovateľa
   1. Skladovateľ sa zaväzuje odo dňa nadobudnutia účinnosti tejto Zmluvy v prospech Agentúry udržiavať Zásoby RV v súlade s touto Zmluvou, všeobecne záväznými právnymi predpismi a podľa pokynov Agentúry, pričom najmä:
      1. Skladovateľ je povinný udržiavať Zásoby RV, ktoré sú v jeho vlastníctve v zmysle § 8 ods. 2 Zákona o núdzových zásobách;
      2. Skladovateľ je povinný použiť Zásoby RV v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách a to na základe pokynov Agentúry, pričom takéto použitie Zásob RV sa uskutoční za podmienok stanovených v článku 4 tejto Zmluvy;
      3. Skladovateľ je povinný zabezpečiť kvalitu Zásob RV podľa aplikovateľných noriem upravujúcich ich kvalitu a zabezpečiť trvalú dostupnosť Zásob RV v súlade s možnosťami technického vybavenia príslušného Skladovacieho zariadenia;
      4. ohľadom Zásob RV, ktoré v prospech Agentúry skladovateľ udržiava podľa tejto Zmluvy, je Skladovateľ povinný zabezpečiť ich (i) trvalú pohotovú použiteľnosť, pričom Skladovateľ zodpovedá za ich nepretržitú pripravenosť na ich bezodkladné uvoľnenie (použitie) podľa pokynu Agentúry (vrátane pokynu na uvoľnenie konkrétneho druhu (resp. druhov) ropného výrobku), (ii) prístupnosť, a (iii) kontrolu a ochranu, a to všetko podľa príslušných technických a/alebo právnych predpisov a pokynov Agentúry;
      5. Skladovateľ je povinný zabezpečiť splnenie technických podmienok skladovania prípadne príslušných predpisov pre zodpovedajúci druh Zásob RV;
      6. v súlade s príslušnou normou pre odber vzoriek je Skladovateľ povinný zabezpečiť odber kombinovaných referenčných vzoriek skladovaných Zásob RV podľa jednotlivých nádrží a zabezpečiť vykonanie analytického rozboru kvality v dohodnutom čase podľa bodu 2.1.18 tejto Zmluvy. Pri vykonaní analytických rozborov je potrebné overiť súlad s technickou normou minimálne tých parametrov, ktoré sú uvedené v Prílohe č. 1 tejto Zmluvy. Výsledky z týchto rozborov (v originálnych exemplároch) predkladá Skladovateľ Agentúre (formou analýzneho listu alebo posudkom rozborov kvality) bezodkladne po ich vykonaní. Pred samotným vyskladnením Zásob RV je Skladovateľ povinný odobrať kombinovanú vzorku, pričom výsledky analýz slúžia ako doklad o kvalite pri vyskladňovaní Zásob RV, pričom náklady spojené so všetkými úkonmi podľa tohto bodu 2.1.6 sú súčasťou nákladov na skladovanie podľa bodu 7.3 tejto Zmluvy;
      7. Skladovateľ je povinný zabezpečiť vstupnú kontrolu kvality Zásob RV a za tým účelom odobrať vzorky Zásob RV najneskôr k prvému dňu skladovania Zásob RV podľa tejto Zmluvy, nie však viac ako 10 dní pred týmto dňom. Skladovateľ je tiež povinný zabezpečiť overenie kvality Zásob RV pred jeho vyskladnením, ako aj v rámci hodnotiacej správy podľa bodu 2.1.18 tejto Zmluvy, a to za využitia dostupných prostriedkov podľa vlastného uváženia, ale v každom prípade tak, aby zabezpečil, že v prípade vyskladnenia Zásob RV budú vyskladňované Zásoby RV v súlade s príslušnými technickými normami a predpismi platnými pre daný druh Zásob RV v čase ich vyskladnenia;
      8. Skladovateľ zabezpečí, že v súvislosti so všetkými skladovacími zariadeniami, v ktorých sa budú skladovať Zásoby RV podľa tejto Zmluvy, budú vydané platné povolenia na prevádzku daňového skladu v súlade so zákonom NR SR č. 98/2004 Z. z. o spotrebnej dani z minerálneho oleja v znení neskorších predpisov, a to aspoň odo dňa nadobudnutia účinnosti tejto Zmluvy a počas celej doby jej trvania. Povolenia na prevádzkovanie daňového skladu podľa predchádzajúcej vety môžu byť vydané buď priamo pre Skladovateľa alebo pre inú osobu;
      9. uskladnenie Zásob RV je Skladovateľ povinný uskutočniť v súlade s platnými prevádzkovými predpismi a podmienkami skladovania pre príslušný druh Zásob RV;
      10. Skladovateľ je povinný zabezpečiť udržiavanie Zásob RV v rámci Skladovacích zariadení v skladovacích objektoch a skladovacích nádržiach vhodných pre dlhodobé skladovanie Zásob RV. Skladovateľ sa zaväzuje vydávať prevádzkové predpisy v súlade s príslušnými všeobecne záväznými predpismi a normami, v ktorých musí byť okrem iného uvedený spôsob zabezpečovania protipožiarnej ochrany, ochrany životného prostredia a ďalších bezpečnostných opatrení na ochranu Zásob RV pred ich zničením, poškodením alebo odcudzením. Skladovateľ vopred informuje Agentúru o nevhodnosti objektov alebo skladovacích nádrží a prípadnej potrebe premiestnenia Zásob RV;
      11. trvalé skladovanie, ako aj technické, odborné a organizačné zabezpečenie naskladnenia, vyskladnenia a ochranu a uchovanie kvality Zásob RV podľa tejto Zmluvy sa Skladovateľ zaväzuje vykonávať po celú dobu trvania účinnosti tejto Zmluvy na území Slovenskej republiky, príp. v inom členskom štáte, s ktorým má Slovenská republika uzatvorenú medzivládnu dohodu o skladovaní núdzových Zásob RV;
      12. Skladovateľ vyhlasuje a zaväzuje sa zabezpečiť, že Skladovacie zariadenia, v ktorých sa budú skladovať Zásoby RV podľa tejto Zmluvy, spĺňajú všetky podmienky pre skladovanie núdzových zásob v zmysle Zákona o núdzových zásobách a ďalej sa zaväzuje zabezpečiť, že po celú dobu udržiavania Zásob RV podľa tejto Zmluvy budú spĺňať predpísané ekologické, protipožiarne a nasledovné technické podmienky:
      13. najmenší povolený skladovaný objem je 4 000 m3;
      14. skladovacie zariadenie na ropné výrobky s objemom do 20 000 m3 musí byť vybavené príjmovým a výdajovým zariadením na plnenie nádrže cestných cisternových vozidiel alebo železničných cisternových vozňov s výkonom minimálne 70 m3 za hodinu;
      15. skladovacie zariadenie na ropné výrobky s objemom nad 20 000 m3 musí byť vybavené príjmovým a výdajovým zariadením na plnenie nádrže cestných cisternových vozidiel alebo železničných cisternových vozňov s výkonom minimálne 140 m3 za hodinu;
      16. skladovacie zariadenia podľa bodov (ii) a (iii) vyššie musia byť vybavené zariadením na meranie množstva, hustoty a teploty ropných výrobkov;
      17. príjmové a výdajové zariadenia podľa bodov (ii) a (iii) vyššie a zariadenia na čerpanie do produktovodnej siete musia byť pripravené na činnosť do 24 hodín od oznámenia požiadavky Agentúry na čerpanie ropných výrobkov;
      18. Skladovateľ je povinný viesť evidenciu Zásob RV v súlade so zmluvnými podmienkami na všetkých Skladovacích zaradeniach. Evidencia Zásob RV obsahuje najmä množstvo a druh Zásob RV spolu so špecifikáciou ich umiestnenia a označenia príslušného Skladovacieho zariadenia a príslušnej nádrže. Evidenciu Zásob RV Skladovateľ zasiela Agentúre pravidelne po skončení každého kalendárneho mesiaca, ak sa Zmluvné strany nedohodnú inak. V prípade presunu Zásob RV do inej nádrže alebo iného Skladovacieho zariadenia oznamuje Skladovateľ túto skutočnosť Agentúre bezodkladne. Skladovateľ nevykazuje tretím osobám stavy Zásob RV, s výnimkou zástupcov Správy štátnych hmotných rezerv Slovenskej republiky poverených na kontrolu núdzových zásob v zmysle Zákona o núdzových zásobách a iných orgánov verejnej moci, ktorým právo kontroly vymedzuje právny poriadok. K vykazovaniu stavov a pohybov Zásob RV skladovaných podľa tejto Zmluvy oprávneným tretím osobám musí byť udelený predchádzajúci súhlas Agentúry, alebo je také vykazovanie možné len v prípadoch, ak táto povinnosť vyplýva zo všeobecne záväzných právnych predpisov;
      19. Skladovateľ je povinný zabezpečiť riadnu inventarizáciu Zásob RV ku dňu riadnej účtovnej závierky. Príslušný inventarizačný zápis predkladá Skladovateľ Agentúre;
      20. do 14 dní od nadobudnutia účinnosti tejto Zmluvy je Skladovateľ povinný určiť a Agentúre písomne oznámiť mená osôb zodpovedných za dodržiavanie zásad skladovania a evidovania dohodnutého množstva Zásob RV vyplývajúcich z tejto Zmluvy a kontakty na ne. Každú prípadnú zmenu zodpovedných osôb písomne nahlasuje Skladovateľ Agentúre do 14 dní od jej vykonania;
      21. Skladovateľ je povinný povereným zástupcom Agentúry, Správy štátnych hmotných rezerv Slovenskej republiky, resp. iného orgánu verejnej moci, ktorému predmetné právo vyplýva z platných právnych predpisov, zabezpečiť a umožniť vstup do areálu, v ktorom sa Skladovacie zariadenia nachádzajú a prístup k príslušným Skladovacím zariadeniam, za účasti odborne spôsobilých zamestnancov Skladovateľa za účelom vykonania vstupnej a priebežnej kontroly plnenia tejto Zmluvy, prípadne za účelom vykonania kontrolných odberov a to podľa interných noriem Skladovateľa a iných príslušných technických noriem prostredníctvom odborne spôsobilých zamestnancov Skladovateľa alebo prostredníctvom iných odborne spôsobilých osôb poverených na vykonanie kontrolných odberov, a to bez ohľadu na subjekt, ktorý je vlastníkom / prevádzkovateľom Skladovacích zariadení, v ktorých Skladovateľ skladovanie Zásob RV zabezpečuje. Každý poverený zástupca musí byť preškolený zo všeobecne záväzných aj interných predpisov Skladovateľa / osoby, ktorá zabezpečuje pre Skladovateľa skladovanie Zásob RV týkajúcich sa zabezpečenia BOZP, PO, ochrany objektov Skladovateľa a ochrany obchodného tajomstva a zaväzuje sa tieto predpisy dodržiavať. Agentúra predloží Skladovateľovi menný zoznam poverených zástupcov s potrebnými osobnými údajmi (so súhlasom dotknutých osôb), ktoré je Skladovateľ oprávnený použiť k zabezpečeniu preškolenia a vydania povolení pre vstup do objektu / areálu, v ktorom sa Zásoby RV nachádzajú;
      22. v období stavu ropnej núdze podľa Zákona o núdzových zásobách je Skladovateľ povinný vykonať výdaj Agentúrou určeného množstva a druhu Zásob RV, t. j. ich odovzdanie podľa vybavenia technickými prostriedkami skladu v určenom čase, na určenom mieste, určeným spôsobom, v použiteľnom stave, podľa pokynov Agentúry a v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách, ako aj v súlade so Zákonom o núdzových zásobách;
      23. Skladovateľ je povinný predložiť Agentúre najneskôr do 31. októbra a do 30. apríla bežného roka hodnotiacu správu za uplynulé obdobie platnosti Zmluvy. V predmetnej správe Skladovateľ vyhodnotí stav zabezpečenia pohotovej použiteľnosti ním skladovaných Zásob RV, a to z pohľadu kvalitatívneho stavu Zásob RV a ich pripravenosti k vyskladneniu podľa jednotlivých Skladovacích zariadení;
      24. Skladovateľ je povinný uchovávať počas celého obdobia udržiavania Zásob RV všetky písomnosti (ako napr. analýzne listy, osvedčenia o akosti, korešpondencia atď.), ktoré sa k nim vzťahujú. Následnú archiváciu a likvidáciu písomností zabezpečuje Skladovateľ v súlade s príslušnými všeobecne záväznými predpismi;
      25. Skladovateľ sa zaväzuje, že nescudzí ani inak nezaťaží Zásoby RV, ktoré v prospech Agentúry udržiava podľa tejto Zmluvy s výnimkou jeho použitia podľa článku 4 tejto Zmluvy;
      26. Skladovateľ sa zaväzuje, že Zásoby RV nepoužije na komerčné účely;
      27. Skladovateľ je povinný zabezpečiť na vlastné náklady primerané poistenie Zásob RV a udržiavať takéto poistenie v plnej platnosti počas doby platnosti tejto Zmluvy a uhrádzať príslušné poistné, a za týmto účelom predložiť Agentúre bez zbytočného odkladu, najneskôr však do 30 dní od požiadania, príslušné poistné certifikáty alebo iné dokumenty za účelom preukázania existencie takéhoto poistenia alebo plnenia si povinností Skladovateľa vyplývajúcich z takéhoto poistenia;
      28. Skladovateľ sa zaväzuje, že záväzok udržiavania Zásob RV podľa tejto Zmluvy nepostúpi, ani inak neprevedie na iného podnikateľa alebo inú tretiu osobu;
      29. Ak Skladovateľ nie je ku dňu uzavretia Zmluvy subjektom hospodárskej mobilizácie podľa zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov, berie na vedomie, že z titulu povahy predmetu plnenia podľa tejto Zmluvy môže byť na základe rozhodnutia príslušného orgánu verejnej správy určený za subjekt hospodárskej mobilizácie. Skladovateľ, ktorý je alebo sa v priebehu trvania tejto Zmluvy stal subjektom hospodárskej mobilizácie sa zaväzuje plniť si riadne a včas z toho vyplývajúce povinnosti tak, ako to bude potrebné a nevyhnutné na zachovanie statusu subjektu hospodárskej mobilizácie.
      30. Skladovateľ zodpovedá za škodu spôsobenú prevádzkovou činnosťou a za environmentálnu škodu spôsobenú udržiavanými Zásobami RV. Pre tento účel má Skladovateľ na vlastné náklady zabezpečené primerané poistenie, na preukázanie čoho predloží Agentúre na jej požiadanie príslušné doklady;
      31. Zmluvné strany sú si povinné poskytnúť ďalšiu súčinnosť potrebnú pre plnenie tejto Zmluvy.
   2. V prípade, ak je Skladovateľom skupina dodávateľov, zodpovedajú za plnenie záväzkov vyplývajúcich z tejto Zmluvy spoločne a nerozdielne. Ak skupina dodávateľov vytvorila za účelom plnenia tejto Zmluvy združenie podľa § 829 a nasl. Občianskeho zákonníka, zaväzujú sa účastníci skupiny dodávateľov prostredníctvom svojho vedúceho člena informovať Agentúru o akejkoľvek zmene zmluvy o združení a predložiť Agentúre každý dodatok alebo zmluvu o združení, ktorou bolo naposledy oznámené znenie zmluvy o združení prípadne nahradené.
6. Práva a povinnosti Agentúry
7. Agentúra:
   1. v prípade stavu ropnej núdze rozhoduje o konkrétnych druhoch a množstvách udržiavaných Zásob RV, ktoré budú Agentúrou určené na použitie v súlade so Zákonom o núdzových zásobách, príslušným rozhodnutím vlády Slovenskej republiky a za podmienok stanovených touto Zmluvou;
   2. kontroluje dodržiavanie ustanovení tejto Zmluvy Skladovateľom;
   3. do 14 dní od nadobudnutia účinnosti tejto Zmluvy je Agentúra povinná Skladovateľovi písomne nahlásiť mená osôb zodpovedných za styk so Skladovateľom v oblasti skladovania Zásob RV;
   4. Zmluvné strany berú na vedomie a dohodli sa, že po celú dobu udržiavania Zásob RV Skladovateľom v zmysle tejto Zmluvy Agentúra nezodpovedá za škodu vzniknutú na Zásobách RV (alebo v súvislosti s nimi), ani za škodu spôsobenú prevádzkovou činnosťou spôsobenú v súvislosti s udržiavanými Zásobami RV, ani za environmentálnu škodu spôsobenú udržiavanými Zásobami RV (alebo v súvislosti s nimi);
   5. poskytuje Skladovateľovi ďalšiu súčinnosť potrebnú pre plnenie tejto Zmluvy;
   6. uhrádza odplatu za udržiavanie skutočne udržiavaného množstva Zásob RV vo výške a spôsobom určeným v článku 7 tejto Zmluvy.
8. Použitie zásob RV
   1. Ak v prípade vyhlásenia stavu ropnej núdze alebo potreby plnenia medzinárodných záväzkov vláda Slovenskej republiky rozhodne o uvoľnení núdzových zásob v súlade s § 14 ods. 8 Zákona o núdzových zásobách, Agentúra môže vydať Skladovateľovi pokyn na použitie Zásob RV v súlade s príslušným nariadením vlády Slovenskej republiky. Skladovateľ sa zaväzuje použiť Agentúrou určené množstvo Zásob RV podľa pokynu Agentúry a v súlade s príslušným rozhodnutím vlády Slovenskej republiky podľa § 14 ods. 8 Zákona o núdzových zásobách.
   2. Použitie Zásob RV v zmysle bodu 4.1 môže byť uskutočnené najmä nasledujúcimi spôsobmi, a v súlade s rozhodnutím vlády Slovenskej republiky o uvoľnení núdzových zásob v súlade s § 14 ods. 8 Zákona o núdzových zásobách:
9. Agentúra odkúpi príslušné množstvo Zásob RV od Skladovateľa do svojho vlastníctva s dodaním na základe kúpnej zmluvy, pričom
10. Skladovateľ predá Agentúre Zásoby RV za cenu, ktorá bude zodpovedať najnižšej hodnote denného cenového rozsahu (daily price range) trhovej ceny položky „Eurobob“ pre benzín automobilový a položky „Diesel 10 ppm“ pre naftu motorovú zverejnenej v European Marketscan agentúrou PLATTS, S&P Global (Northwest Europe barges) v deň predchádzajúci dňu doručenia pokynu Agentúry na použitie Zásob RV,
11. v prípade, ak je cena ropných výrobkov podľa predchádzajúceho odseku zverejňovaná v mene odlišnej od meny euro, použije sa oficiálny výmenný kurz k tejto mene na menu euro uvádzaný Národnou bankou Slovenska platný ku dňu predchádzajúcemu dňu doručenia pokynu na použitie Zásob RV;
12. predať Zásoby RV na trh v súlade s rozhodnutím vlády Slovenskej republiky podľa § 14 ods. 8 Zákona o núdzových zásobách.
    1. Pri použití Zásob RV podľa tohto článku Agentúra zašle Skladovateľovi písomný pokyn s uvedením spôsobu použitia Zásob RV a konkrétnych podmienok ich použitia v súlade s príslušným rozhodnutím vlády Slovenskej republiky, ktoré je Skladovateľ povinný akceptovať s prihliadnutím na technické možnosti Skladovacích zariadení, kde sú predmetné Zásoby RV uskladnené, pričom za splnenie povinnosti podľa bodu 4.2 Skladovateľom bude považované umožnenie prevzatia Zásob RV Agentúrou alebo ňou určenými osobami alebo umožnenie prevzatia Zásob RV kupujúcimi.
    2. Zmluvné strany sa dohodli, že pri použití Zásob RV podľa bodu 4.2 písm. a) nemusí byť uzatvorená osobitná písomná kúpna zmluva na kúpu (dodanie) Zásob RV, ale v prípade, ak k uzatvoreniu písomnej kúpnej zmluvy nedôjde, kúpna zmluva podľa bodu 4.2 písm. a) vzniká okamihom doručenia pokynu Agentúry na použitie Zásob RV Skladovateľovi, pričom ak sa Zmluvné strany písomne nedohodnú inak, platia zároveň nasledovné podmienky:
       1. pokyn Agentúry na použitie Zásob RV v súlade s príslušným rozhodnutím vlády Slovenskej republiky sa považuje za záväznú objednávku na kúpu príslušného druhu a množstva Zásob RV, na základe ktorého vzniká Skladovateľovi záväzok dodať a previesť vlastnícke právo k príslušnému druhu a množstvu Zásob RV na Agentúru;
       2. kúpna cena Zásob RV, ktoré majú byť v zmysle pokynu Agentúry uvoľnené bude určená v súlade s bodom 4.2 písm. a) tohto článku Zmluvy;
       3. Skladovateľ je povinný do 15 dní od dodania vystaviť faktúru na úhradu kúpnej ceny príslušného množstva Zásob RV, ktoré sú predmetom dodania v zmysle pokynu Agentúry podľa bodu 4.4.1, so splatnosťou 21 dní odo dňa vystavenia faktúry, pričom faktúra musí obsahovať všetky náležitosti stanovené príslušnými právnymi predpismi. V prípade ak faktúra nebude spĺňať požadované náležitosti alebo nebude vecne správna je Agentúra oprávnená vrátiť ju Skladovateľovi na opravu, pričom v takom prípade začína lehota splatnosti 21 dní plynúť až dňom vystavenia novej (opravenej) faktúry;
       4. miestom dodania je príslušné miesto/miesta skladovania Zásob RV;
       5. Skladovateľ je povinný dodať a najneskôr do 48 hodín od doručenia pokynu Agentúry podľa bodu 4.4.1, ak z pokynu Agentúry nevyplýva iná (dlhšia lehota), umožniť Agentúre alebo ňou k tomu povereným osobám prevzatie príslušného množstva Zásob RV (podľa pokynu Agentúry) v mieste/miestach dodania tak, aby príjmové a výdajové zariadenia podľa § 9 ods. 2 písm. b) a c) Zákona o núdzových zásobách a prípadné zariadenia na čerpanie do produktovodnej siete (ak sú) boli podľa § 9 ods. 2 písm. f) Zákona o núdzových zásobách pripravené na činnosť do 24 hodín od oznámenia požiadavky Agentúry na čerpanie núdzových zásob;
       6. vlastnícke právo k príslušnému druhu a množstvu Zásob RV, ktoré má byť predmetom kúpy podľa pokynu Agentúry podľa bodu 4.4.1, prechádza na Agentúru ako kupujúceho okamihom vzniku kúpnej zmluvy, ak sa Zmluvné strany nedohodnú písomne inak;
       7. nebezpečenstvo škody na Zásobách RV, ktoré sú predmetom kúpy, prechádza na Agentúru až prevzatím Zásob RV Agentúrou alebo k tomu ňou poverenými osobami a to okamihom skutočného prevzatia Zásob RV Agentúrou alebo ňou k tomu poverenou osobou, pričom Agentúra prevzatie Zásob RV písomne potvrdí;
       8. Skladovateľ zodpovedá za kvalitatívne a kvantitatívne parametre dodaných Zásob RV;
       9. ostatné práva a povinnosti Zmluvných strán (Agentúry ako kupujúceho a Skladovateľa ako predávajúceho) sa spravujú príslušnými ustanoveniami Obchodného zákonníka upravujúcimi kúpnu zmluvu.
13. Ďalšie záväzné ustanovenia
    1. Skladovateľ sa zaväzuje zabezpečiť udržiavanie celého dohodnutého množstva Zásob RV vo svojom vlastníctve po celú dobu trvania účinnosti Zmluvy.
    2. Záväzok Skladovateľa zabezpečiť udržiavanie Zásob RV podľa bodu 5.1 tejto Zmluvy nie je porušený v prípade uvoľnenia núdzových zásob v súlade s pokynmi Agentúry, Zákonom o núdzových zásobách a príslušným rozhodnutím vlády SR. V prípade uvoľnenia iba časti Zásob RV podľa článku 4 tejto Zmluvy zaniká záväzok Skladovateľa podľa tejto Zmluvy pre predmetné uvoľnené množstvo Zásob RV, avšak zostáva v platnosti záväzok Skladovateľa udržiavať zostávajúce množstvo Zásob RV, ktoré nebolo uvoľnené.
14. Majetkové sankcie
    1. Zásoby RV vo vlastníctve Skladovateľa, ktoré podľa podmienok tejto Zmluvy udržiava Skladovateľ, nie sú určené k bežnému (komerčnému) použitiu. Zníženie množstva Zásob RV bez predchádzajúceho súhlasu resp. pokynu Agentúry predstavuje podstatné porušenie povinností Skladovateľa. Každé zníženie dohodnutého množstva Zásob RV bez súhlasu resp. pokynu Agentúry môže zároveň predstavovať neoprávnené použitie núdzových zásob ropných výrobkov v zmysle Zákona o núdzových zásobách. Bez toho, aby boli dotknuté ostatné nároky Agentúry v zmysle tejto Zmluvy, má Agentúra v prípadoch podľa tohto článku 6 právo na zníženie ceny za skladovanie v rozsahu neoprávnene zníženého množstva Zásob RV počas doby ich neoprávneného zníženia.
    2. Zmluvné strany berú na vedomie, že na porušenie povinností Skladovateľom vyplývajúcich alebo súvisiacich s touto Zmluvou sa vzťahujú, okrem iného, príslušné ustanovenia Zákona o núdzových zásobách.
    3. V prípadoch porušenia povinností Skladovateľa
15. podľa bodov 2.1.1, 2.1.2, 2.1.3, 2.1.4, 2.1.13, 2.1.17, 2.1.18, 2.1.20 tejto Zmluvy, môže Agentúra požadovať od Skladovateľa zmluvnú pokutu vo výške 33 000,- eur za každé porušenie jednotlivo;
16. podľa bodov 2.1.13, 2.1.14, 2.1.18, 2.1.22, 2.1.24, 2.1.25, 8.1 až 8.4 tejto Zmluvy môže Agentúra požadovať od Skladovateľa zmluvnú pokutu vo výške 10 000,- eur za každé porušenie jednotlivo.
    1. Oprávnené sankcie uplatnené tretími osobami voči Agentúre za omeškané plnenie záväzku alebo iné nedostatočné plnenie záväzku preukázateľne zapríčinené Skladovateľom, Agentúra spolu s písomným zdôvodnením a podkladmi preukazujúcimi zodpovednosť Skladovateľa preúčtuje v plnej miere Skladovateľovi.
    2. Zmluvné pokuty a/alebo úroky z omeškania sú splatné do 21 dní odo dňa ich doručenia ich písomného uplatnenia, pričom v  prílohe takéhoto písomného uplatnenia bude uvedené písomné odôvodnenie príslušnej majetkovej sankcie a jej vyčíslenie.
    3. V prípade porušení niektorej povinnosti podľa tejto Zmluvy Zmluvnou stranou je druhá Zmluvná strana oprávnená uplatňovať si nárok na náhradu škody, ktorá tejto Zmluvnej strane vznikla v zmysle príslušných právnych predpisov. Zmluvné strany sú popri zmluvnej pokute alebo úrokoch z omeškania oprávnené uplatňovať aj nárok na náhradu škody v rozsahu, v ktorom táto škoda presahuje výšku zmluvnej pokuty.
    4. V prípade porušenia tejto Zmluvy z dôvodu okolností vylučujúcich zodpovednosť / *udalosť vyššej moci* nie sú Zmluvné strany oprávnené uplatňovať nároky vyplývajúce z porušenia Zmluvy vrátane zmluvných pokút a nároku na náhradu škody. Na účely tejto Zmluvy sa za udalosť vyššej moci so zreteľom na účel a predmet tejto Zmluvy považuje výlučne (*stricto sensu*) objektívna nemožnosť plnenia záväzkov z tejto Zmluvy bez zavinenia dotknutej Zmluvnej strany. Na účely tejto Zmluvy sa za udalosť vyššej moci vo vzťahu k Skladovateľovi nepovažuje najmä:

* prerušenie dodávok ropy a/alebo ropných výrobkov na územie Slovenskej republiky,
* sankcie, embargo, prerušenie obchodných a/alebo diplomatických vzťahov alebo iná právna prekážka dodávok ropy a/alebo ropných výrobkov na územie Slovenskej republiky,
* nedostatok ropy/ropných výrobkov a/alebo ich prepravy či súvisiacich služieb na relevantných trhoch,
* cena ropy a/alebo jej spracovania, prepravy či súvisiacich služieb na relevantných trhoch,
* cena ropných výrobkov a/alebo ich spracovania, prepravy či súvisiacich služieb,
* udalosť vykazujúca znaky udalosti vyššej moci bez priameho objektívneho vplyvu na Zásoby ropy podľa tejto Zmluvy,
* nemožnosť plnenia záväzkov z tejto Zmluvy v dôsledku udalosti vykazujúcej znaky udalosti vyššej moci s pričítateľným zavinením Skladovateľa.

1. Platobné podmienky
   1. Agentúra sa zaväzuje zaplatiť Skladovateľovi za plnenie predmetu tejto Zmluvy cenu bližšie špecifikovanú v bode 7.2 nižšie. Táto cena v sebe zahŕňa aj náhradu bežných a kapitálových výdavkov súvisiacich s udržiavaním dohodnutého množstva Zásob RV podľa tejto Zmluvy.
   2. Cena za udržiavanie Zásob RV podľa tejto Zmluvy je dohodnutá vo výške …….[[7]](#footnote-8)eur/m3/mesiac bez DPH (slovom: ......... eurá ..............[[8]](#footnote-9) centov za meter kubický a mesiac), bez ohľadu na počet dní v jednotlivých kalendárnych mesiacoch.
   3. Cena za udržiavanie zahŕňa všetky náklady Skladovateľa spojené s plnením tejto Zmluvy, a to najmä, nie však výlučne:
   4. obstaranie dohodnutého množstva Zásob RV v zmysle tejto Zmluvy do vlastníctva Skladovateľa,
   5. komplexnú starostlivosť o dohodnuté množstvo Zásob RV podľa tejto Zmluvy,
   6. činnosti a úkony, ktoré súvisia so skladovaním a manipuláciou Agentúrou určeného množstva Zásob RV (preskladnenie, vyskladnenie, naskladnenie),
   7. náklady na zachovanie kvality (t.j. náklady na vyskladnenie a dopravu skladovaných Zásob RV a náklady na dopravu a naskladnenie nových Zásob RV toho istého druhu, ktoré spĺňajú požadované kvalitatívne parametre), manipuláciu a dopravu s tým spojenú (vrátane prenájmu dopravných prostriedkov), náklady na vykonanie analytických rozborov kvality,
   8. zabezpečenie činnosti daňového skladu podľa príslušných právnych predpisov.
   9. Cenu za udržiavanie v zmysle tejto Zmluvy Agentúra uhrádza Skladovateľovi mesačne, a to za skutočne udržiavané množstvo Zásob RV za obdobie uplynulého kalendárneho mesiaca na základe faktúry. Skladovateľ je povinný vyhotoviť do 15 dní po uplynutí príslušného kalendárneho mesiaca faktúru, ktorá musí obsahovať všetky náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, ako aj ďalších súvisiacich právnych predpisov. Faktúra je splatná do 21 dní odo dňa jej doručenia Agentúre, najskôr však v 25. deň kalendárneho mesiaca. V prípade, že faktúra nebude obsahovať predpísané náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, je Agentúra oprávnená vrátiť ju Skladovateľovi na opravu. Oprávneným vrátením faktúry prestáva platiť pôvodná lehota jej splatnosti. Nová lehota splatnosti začína plynúť odo dňa doručenia opravenej faktúry Agentúre.
   10. Ak udržiavanie Zásob RV v určitom kalendárnom mesiaci trvá len časť tohto mesiaca, vystaví Skladovateľ faktúru za túto časť kalendárneho mesiaca, pričom cena za udržiavanie Zásob RV sa vypočíta proporčne, podľa počtu dní udržiavania Zásob RV v danom kalendárnom mesiaci. Ak udržiavanie Zásob RV začne do dvadsiateho piateho (25.) dňa kalendárneho mesiaca (vrátane), Skladovateľ vystaví faktúru podľa článku 7.4. Ak udržiavanie Zásob RV začne dvadsiateho šiesteho (26.) dňa kalendárneho mesiaca, Skladovateľ fakturuje cenu za udržiavanie Zásob RV za tento kalendárny mesiac spolu s cenou za udržiavanie Zásob RV za ďalší kalendárny mesiac.
   11. V prípade, ak sa Agentúra dostane do omeškania s úhradou faktúry v lehote splatnosti faktúry, je Skladovateľ oprávnený vyúčtovať Agentúre úrok z omeškania zo sumy, s ktorou je v omeškaní za dobu omeškania vo výške jednomesačnej sadzby EURIBOR + 3 % p. a. platnej v prvý pracovný deň mesiaca, kedy došlo k omeškaniu. V prípade ak kotácia 1 mesačnej sadzby EURIBOR bude záporná, Zmluvné strany použijú 1 mesačnú sadzbu EURIBOR vo výške 0% (slovom nula percent) p.a.
   12. Cena za udržiavanie Zásob RV za obdobie jedného kalendárneho mesiaca sa vypočíta ako súčin skutočne udržiavaného množstva Zásob RV v daný mesiac a jednotkovej ceny za udržiavanie Zásob RV podľa bodu 7.2 Zmluvy. Skutočne udržiavané množstvo Zásob RV za príslušný mesiac sa určí vždy na konci posledného dňa v mesiaci o 24:00 podľa skutočného stavu. K tejto čiastke bude pripočítaná DPH platná v čase uskutočnenia zdaniteľného plnenia.
2. Využitie subdodávateľov
   1. Skladovateľ je povinný poskytovať plnenie podľa tejto Zmluvy sám alebo prostredníctvom tretej osoby - subdodávateľa. V prípade, ak Skladovateľ poskytuje plnenie podľa tejto Zmluvy prostredníctvom subdodávateľa, zodpovedá voči Agentúre tak, ako keby plnenie poskytoval sám. Skladovateľ nesmie poskytnúť hlavné plnenie prostredníctvom subdodávateľa, t.j. musí byť v každom prípade vlastníkom skladovaných Zásob RV.
   2. Zoznam subdodávateľov Skladovateľ, ktorý predložil do času uzavretia Zmluvy v zmysle § 41 zákona o verejnom obstarávaní, spolu s údajmi o jednotlivých subdodávateľoch a údajmi o osobe oprávnenej konať za subdodávateľa tvorí Prílohu č. 2 tejto Zmluvy. Skladovateľ je povinný písomne oznámiť Agentúre akúkoľvek zmenu údajov o subdodávateľovi, a to do piatich pracovných dní odo dňa, kedy došlo k zmene. V prípade nahradenia existujúceho subdodávateľa novým subdodávateľom alebo pridania využitia nového subdodávateľa je Skladovateľ povinný požiadať písomne Agentúru o schválenie nového subdodávateľa aspoň 5 pracovných dní pred plánovaným začatím plnenia novým subdodávateľom, pričom je zároveň povinný Agentúre predložiť doklady o tom, že nový subdodávateľ spĺňa podmienky podľa bodu 8.3 tohto článku Zmluvy.
   3. Skladovateľ a všetci jeho subdodávatelia známi ku dňu uzatvorenia tejto Zmluvy a počas celej doby jej platnosti musia spĺňať nasledovné podmienky:
3. neexistujú u nich dôvody na ich vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní;
4. ich konečnými užívateľmi výhod nie sú politicky exponované osoby podľa § 11 zákona o verejnom obstarávaní,
5. neporušujú zákon č. 289/2016 Z. z. o vykonávaní medzinárodných sankcií v znení neskorších predpisov alebo iný všeobecne záväzný právny predpis týkajúci sa medzinárodných sankcií alebo zákazu účasti v obstarávacích procesoch,
6. sú zapísaní v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na nich táto požiadavka vzťahuje.
   1. Skladovateľ je povinný splnenie povinnosti podľa bodu 8.3 písm. d) preukázať Agentúre najneskôr v deň podpisu tejto Zmluvy. V prípade doplnenia alebo zmeny subdodávateľov, na ktorých sa povinnosť zápisu v registri partnerov verejného sektora vzťahuje, je Skladovateľ povinný zabezpečiť, aby títo boli zapísaní v registri partnerov verejného sektora najneskôr ku dňu predloženia žiadosti Agentúre o schválenie subdodávateľa.
   2. Ak si Skladovateľ povinnosti podľa tohto článku Zmluvy nesplní alebo poskytol/poskytne Agentúre nepravdivé alebo neaktuálne doklady o ich splnení:
7. zodpovedá Agentúre za všetky škody, ktoré jej tým spôsobí, najmä je v tejto súvislosti povinný nahradiť Agentúre, resp. osobám konajúcim v jej mene pri uzavretí tejto Zmluvy náklady na úhradu akýchkoľvek sankcii (pokút) uložených Agentúre alebo konajúcim osobám Agentúry orgánmi verejnej správy za priestupok na úseku registrácie partnerov verejného sektora v celom rozsahu;
8. Agentúra má právo na zmluvnú pokutu podľa bodu 6.3 písm. b) tejto Zmluvy;
9. Agentúra má právo na odstúpenie od tejto Zmluvy.
10. Záverečné ustanovenia
    1. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňa 01.07.2025, najskôr však dňom nasledujúcim po dni zverejnenia Zmluvy v Centrálnom registri zmlúv vedenom Úradom vlády Slovenskej republiky. Ustanovenia o obmedzení prístupu k informáciám podľa zákona o slobode informácií nie sú ustanoveniami podľa predchádzajúcej vety dotknuté.
    2. Táto Zmluva sa uzatvára na dobu určitú, a to do 30.06.2026. Zmluvu možno pred dohodnutým časom jej platnosti a účinnosti zrušiť jednostranne len odstúpením oprávnenej Zmluvnej strany od Zmluvy a to len z dôvodov uvedených v tejto Zmluve. Platnosť Zmluvy skončí aj vtedy, ak dôjde k uvoľneniu celého množstvo Zásob RV podľa článku 4 tejto Zmluvy.
    3. Skladovateľ je oprávnený od tejto Zmluvy odstúpiť v prípade, že Agentúra bude v omeškaní s úhradou najmenej dvoch faktúr podľa bodu 7.4 tejto Zmluvy v trvaní dlhšom ako tri mesiace.
    4. Agentúra je oprávnená od tejto Zmluvy odstúpiť v prípade, že:
       1. Skladovateľ vstúpi do likvidácie;
       2. bude voči Skladovateľovi začaté konkurzné konanie alebo povolená reštrukturalizácia za predpokladu, že to podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov bude prípustné;
       3. Skladovateľ poruší povinnosť niektorú z povinností podľa bodov 2.1.20 alebo 2.1.21 Zmluvy, a to aj bez predchádzajúceho upozornenia Agentúry na porušenie týchto povinností;
       4. Skladovateľ poruší iné povinnosti (záväzky) vyplývajúce z tejto Zmluvy ako tie, ktoré sú uvedené v bode 9.4.3 vyššie, a nezabezpečí nápravu ani napriek písomnému upozorneniu zo strany Agentúry na ich porušenie v primeranej lehote poskytnutej k tomu Skladovateľovi Agentúrou v písomnom upozornení na porušenie príslušnej/ných zmluvnej/ných povinnosti/tí;
       5. je daný niektorý z dôvodov stanovených príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
       6. možnosť odstúpenia stanovuje táto Zmluva.
    5. Ukončenie Zmluvy vzájomnou dohodu Zmluvných strán, alebo jednostranným odstúpením od Zmluvy spôsobom a z dôvodov uvedených v tomto článku 9 musí byť písomné. V prípade vzájomnej písomnej dohody Zmluvných strán o ukončení platnosti a účinnosti Zmluvy sa platnosť a účinnosť Zmluvy skončí v deň uvedený v písomnej dohode Zmluvných strán. Platnosť a účinnosť Zmluvy sa v prípade jej predčasného ukončenia z dôvodu odstúpenia od Zmluvy niektorou zo Zmluvných strán v súlade s bodom 9.2 skončí v 30. kalendárny deň nasledujúci po dni, kedy bolo písomné odstúpenie od Zmluvy doručené druhej zmluvnej strane. Písomné odstúpenie od Zmluvy sa doručuje druhej Zmluvnej strane doporučeným listom s doručenkou zaslaným na adresu sídla uvedenú v záhlaví tejto Zmluvy, ak druhej Zmluvnej strane nebola preukázateľne oznámená iná adresa na doručovanie. Pokiaľ si Zmluvná strana, ktorej je písomné oznámenie o odstúpení od Zmluvy určené a zaslané týmto spôsobom toto z akéhokoľvek dôvodu neprevezme, považuje sa za doručené na 5. deň odo dňa jeho odoslania, aj keď sa Zmluvná strana, ktorej bolo odstúpenie od Zmluvy zaslané o doručovaní (uložení na pošte) nedozvedela. Ak adresát odmietne písomné odstúpenie od Zmluvy prevziať, považuje sa toto za doručené dňom, keď bolo jeho prevzatie odmietnuté.
    6. Túto Zmluvu je možné meniť a dopĺňať po vzájomnej dohode Zmluvných strán, ak sú k tomu splnené podmienky podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to výlučne formou písomného dodatku, podpísaného oprávnenými zástupcami oboch Zmluvných strán.
    7. Nadpisy v Zmluve slúžia len k jej prehľadnosti a neberú sa do úvahy pri výklade Zmluvy, rovnako sa nepovažujú ani za definície, alebo za vysvetlivky jednotlivých zmluvných ustanovení.
    8. Pokiaľ niektoré z ustanovení tejto Zmluvy je neplatné, alebo sa stane neskôr neplatným, dôjde k zmene právnych predpisov alebo bude vydané rozhodnutie, ktoré by mali vplyv na platnosť, účinnosť a vykonateľnosť tejto Zmluvy alebo jej časti, nemá to vplyv na platnosť, účinnosť a vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, alebo sa stane neskôr neplatným, nevykonateľným alebo neúčinným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
    9. V prípade vzniku akéhokoľvek sporu, sa Zmluvné strany zaväzujú vzniknutý spor riešiť prednostne vzájomnými rokovaniami na úrovni oprávnených zástupcov Zmluvných strán za účelom dosiahnutia zmieru. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení Civilného sporového poriadku v platnom znení.
    10. V prípade, ak je Skladovateľ zahraničnou osobou Zmluvné strany sa podľa článku 25 ods. 1 Nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach dohodli, že v prípade akéhokoľvek sporu súvisiaceho so zmluvným vzťahom založeným medzi nimi touto Zmluvou alebo v súvislosti s ňou alebo vo veci nárokov na náhradu škody, má výlučnú právomoc konať a rozhodovať o spore všeobecný súd Slovenskej republiky miestne príslušný podľa miesta sídla Agentúry.
    11. Súčasťou tejto Zmluvy je príloha: „*Príloha č. 1 k Zmluve: Rozsah kvalitatívnych ukazovateľov, ktoré sú sledované v Zásobách RV*“.
    12. Táto Zmluva je vyhotovená v 4 rovnopisoch. Skladovateľ obdrží 2 rovnopisy a Agentúra obdrží 2 rovnopisy.
    13. Zmluvné strany prehlasujú, že sú oprávnené uzatvoriť túto Zmluvu, že práva a povinnosti z tejto Zmluvy sú pre nich platné, záväzné a vykonateľné a nepredstavujú porušenie ich iných záväzkov. Zmluvné strany sa zaväzujú vynaložiť všetko potrebné úsilie na to, aby bol dosiahnutý účel tejto Zmluvy.
    14. Všetky práva a povinnosti vyplývajúce z tejto Zmluvy bez ďalšieho prechádzajú na právnych nástupcov Zmluvných strán. Obe Zmluvné strany sa zaväzujú pre prípad prechodu práv a povinností podľa tejto Zmluvy, že sa plnenie podľa tejto Zmluvy nezhorší a pre prípad, že sa tak stane, budú za takéto plnenie ručiť. Žiadna zo Zmluvných strán nie je oprávnená postúpiť, previesť práva a povinnosti z tejto Zmluvy na tretiu osobu bez písomného súhlasu druhej Zmluvnej strany daného vopred, s výnimkou práva Agentúry postúpiť v prospech Ministerstva financií SR akékoľvek peňažné pohľadávky, ktoré vzniknú na základe tejto Zmluvy (vrátane príslušenstva a všetkých práv spojených s takýmito pohľadávkami) a to aj bez súhlasu Skladovateľa.
    15. Zmluvné strany sa dohodli, že všetky podklady pre plnenie tejto Zmluvy, skutočnosti, ktoré sa v súvislosti s prípravou alebo plnením tejto Zmluvy navzájom o inej Zmluvnej strane dozvedia, ktoré nie sú všeobecne známe alebo bežne dostupné v príslušných obchodných kruhoch považujú sa za dôverné, nesmú byť zverejnené, poskytnuté alebo sprístupnené tretej osobe bez súhlasu druhej Zmluvnej strany, môžu byť použité len na účel plnenia zmluvných povinností vyplývajúcich z tejto Zmluvy; to neplatí pre informácie, ktoré je Agentúra povinná zverejniť podľa príslušných platných právnych predpisov. Zmluvné strany sa dohodli, že informácie podľa predchádzajúcej vety predstavujú obchodné tajomstvo a zaväzujú sa zabezpečiť jeho nesprístupnenie a dôvernosť. Tento záväzok sa Zmluvné strany zaväzujú dodržiavať bez časového obmedzenia aj po zániku tejto Zmluvy. Záväzok mlčanlivosti sa nevzťahuje na poskytnutie informácií príslušným štátnym orgánom, ktoré sú oprávnené od Zmluvných strán príslušné informácie požadovať v súlade a v medziach platných všeobecne záväzných právnych predpisov a na poskytnutie potrebných informácii pre zamestnancov a zmluvných partnerov Skladovateľa pre účely plnenia tejto Zmluvy, pre účely a v medziach plnenia si povinností Skladovateľa ustanovené právnymi predpismi.
    16. Táto Zmluva bola uzatvorená na základe výsledku verejného obstarávania na predmet zákazky „Výber uznaných skladovateľov núdzových zásob ropných výrobkov podľa § 8 ods. 2 zákona č. 218/2013 Z. z.” podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zmluvné strany výslovne prehlasujú, že si túto Zmluvu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu s ňou pripájajú oprávnení zástupcovia Zmluvných strán svoje vlastnoručné podpisy.

*[Podpisy na nasledujúcej strane]*

Podpisová strana

(Zmluva o udržiavaní núdzových zásob ropných výrobkov č. ....)

|  |  |
| --- | --- |
| V Bratislave, dňa .................. | V ...................., dňa ....................... |
| Za Agentúru: | Za Skladovateľa: |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| .......................  ....................... | .......................  ....................... |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| ...................  člen predstavenstva | ........................  ...................... |

|  |  |  |
| --- | --- | --- |
| Príloha č. 1 k Zmluve | | |
| Rozsah kvalitatívnych ukazovateľov,ktoré sú sledované v Zásobách RV | | |
| Druh | Sledované parametre | |
|  |  |
|  |  |
|  |  |
| \*Benzíny  automobilové | vzhľad, hustota, oxidačná stálosť, obsah živíc | Vzhľad, hustota, oktánové číslo VM (IČ), destilačná skúška, obsah síry, obsah živíc, obsah benzénu, obsah organických kyslíkatých látok, znečistenie, oxidačná stálosť,  Posudok s vypočítaným obsahom biozložky |
| \*Nafty  motorové | hustota, obsah vody, číslo kyslosti | Vzhľad, hustota, destilačná skúška, filtrovateľnosť, bod vzplanutia PM, cetánové číslo, obsah síry, korózia na medenom pliešku, číslo kyslosti, viskozita /40°C, mazivosť, cetánový index, oxidačná stálosť, celkový obsah nečistôt,  obsah vody  Posudok |

1. znečistenie – skúška sa vykonáva iba ak je vizuálne zjavné (obsah vody, mechanické nečistoty)
2. \*pri naskladňovaní a vyskladňovaní – kompletný rozbor podľa príslušnej akostnej normy STN

**Príloha č. 2 k Zmluve - zoznam subdodávateľov**

1. Dolu podpísaný zástupca Skladovateľa týmto vyhlasuje, že na plnení Zmluvy sa

* nebudú podieľať subdodávatelia\* a celý predmet uskutoční vlastnými kapacitami;
* budú podieľať nasledovní subdodávatelia\*:

|  |  |  |  |  |
| --- | --- | --- | --- | --- |
| Subdodávateľ | | | Predmet subdodávky | Hodnota subdodávky |
| Obchodné meno: | **Sídlo:** | **IČO:** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\* Pre vylúčenie pochybností sa subdodávateľom rozumie osoba podľa § 2 ods. 5 písm. e) zákona o verejnom obstarávaní.

1. ***Svojím podpisom čestne prehlasujem, že:***

* **pri navrhovaných subdodávateľoch** **sme** **overili a potvrdzujeme neexistenciu skutočností podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska**, ktorým destabilizuje situáciu na Ukrajine v znení neskorších nariadení, najmä **v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov** na plnenie viac ako 10 % z hodnoty zákazky:
  + 1. ruským občanom, spoločnostiam, subjektom alebo orgánom sídliacim v Rusku,
    2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
    3. osobám, ktoré v ich mene alebo na základe ich pokynov predkladajú ponuku alebo plnia zákazku.
* nám nie sú vo vzťahu k subdodávateľom známe skutočností brániace podpisu zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení);
* nám nie sú vo vzťahu k subdodávateľom známe skutočností brániace podpisu zmluvy podľa § 11 ods. 1 písm. c) zákona o verejnom obstarávaní
* pri navrhovaných subdodávateľoch sme overili a potvrdzujeme aktuálne verifikovaný zápis v registri partnerov verejného sektora v zmysle § 11 ods. 2 a 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

1. Miesto a dátum: .........................................
2. Meno a priezvisko: .........................................
3. Podpis: .........................................
4. *(podpisuje osoba alebo osoby oprávnené konať v mene Skladovateľa alebo osoba na tento úkon splnomocnená).*

1. Údaje doplní úspešný uchádzač. [↑](#footnote-ref-2)
2. Upraví sa druhu výrobku, ktorý bude predmetom skladovania na základe výsledku verejného obstarávania. [↑](#footnote-ref-3)
3. Bude doplnené na základe výsledku verejného obstarávania, najviac však 5208 m3 pre každý druh Zásob RV. [↑](#footnote-ref-4)
4. Uplatní sa podľa toho, ktorý z ropných výrobkov je predmetom skladovania. [↑](#footnote-ref-5)
5. Za skladovacie zariadenia Skladovateľa sa na účely tejto Zmluvy rozumejú aj skladovacie zariadenia patriace iným osobám, prostredníctvom ktorých alebo u ktorých skladovanie zabezpečuje. [↑](#footnote-ref-6)
6. Doplní úspešný uchádzač. [↑](#footnote-ref-7)
7. Bude doplnené na základe výsledku verejného obstarávania. [↑](#footnote-ref-8)
8. Bude doplnené na základe výsledku verejného obstarávania. [↑](#footnote-ref-9)